Нови Сад, 23.5.2025. року

**Конкурс за вибор подобовей роботи на тему**

**„Краса мултикултуралносци”**

Форум за едукацию, сотруднїцтво, афирмацию и потримовку гражданскому дружтву, Нови Сад (скрацена назва: ФЕСАП), у сотруднїцтве з Покраїнским секретариятом за образованє, предписаня, управу и национални меншини – национални заєднїци (Секретарият), у рамикох подпроєкту „Мултикултурализем на клик” у 2025. року, односно проєкту „Афирмация мултикултурализма и толеранциї у Войводини”, розписує Конкурс за подношенє авторских материялох на тему промовованя мултикултурализма и унапредзованя медзинационалней толеранциї и очуваня културного идентитету етнїчних заєднїцох у АП Войводини, под назву **„КРАСА МУЛТИКУЛТУРАЛНОСЦИ”.**

Право участвовац маю школяре висших класох (од 5. по 8. класу) основних школох зоз териториї АП Войводини.

На конкурс ше подноши **подобову роботу** з яку ше описує як ше чува и пестує традицию националних меншинох у єдним мултикултуралним штредку.

У рамикох наведзеней теми, авторски материял ма виражиц автентичне особне видзенє етнїчней рижнородносци або културни специфичносци етнїчних заєднїцох зоз АП Войводини.

Роботу вирабя єден автор (роботи ґрупи авторох ше нє будзе розпатрац).

Єден автор може поднєсц єдну роботу на наведзени конкурс.

Ґу роботи нєобходне доручиц и тоту документацию:

* формулар прияви;
* вияву родителя/старателя автора о авторских правох на дїло;
* потвердзенє школи о статусу рядового школяра.

**Роботи и провадзацу документацию ше подноши у електронскей форми**, прейґ апликациї на интернет-боку Секретарияту, на адресу <http://185.166.125.137/konkursi-2025-4/>.

**Провадзацу докуметацию ше доручує и у ориґиналу, по пошти,** на адресу: Форум за едукацию, сотруднїцтво, афирмацию и потримовку гражданскому дружтву:

ФЕСАП

Поштански фах 112

21101 Нови Сад

Формулари провадзацей документациї за участвованє на конкурсу мож найсц на интернет-боку ФЕСАП-у, на адреси [www.fesap.org.rs](http://www.fesap.org.rs) або на интернет-боку Секретарияту на адреси: [<http://www.puma.vojvodina.gov.rs>](http://www.puma.vojvodina.gov.rs).

Термин за подношенє роботох то **6. юний 2025. року**.

Селекцию роботох цо сцигли ше постави на интернет-презентацию ФЕСАП-у и Секретарияту, з наводзеньом авторох материялу.

Авторски материяли подношительох вреднує и оценює конкурсна комисия, хтора формована зоз представительох ФЕСАП-у, Секретарияту, представительох образовних установох и визначних поєдинцох з обласци теми конкурсу.

Кокурсна комисия составя ранґ-лїстину приявох цо сцигли и одлучує о додзельованю наградох.

Авторох найлєпше ранґованих роботох ше наградзує з мултимедиялнима пошоренями (три награди).

ФЕСАП додзелює награду авторови на основи контракту, хтори ше заключує з родичами/старателями автора.

З Контрактом о наградзованю побиднїкох ше прецизує шицки права, шицки обовязки и одвичательносци авторох материялу, як и ФЕСАП. Зоз Контрактом автор на ФЕСАП и Секретарият преноши права на дальше нєогранїчене хаснованє материялу. Кед автор наградзеного материялу нє подпише контракт у предписаним термину, будзе ше тримац же одступел од награди и припадаюцу награду ше додзелї шлїдуюцому ранґованому авторови.

Др Ида Кабок,

предсидателька Управного одбору ФЕСАП